open-index/open-wikipedia-markdown huggingface dataset:
Lund (Namsos)

**Lund** er en bygd i Namsos kommune i Trøndelag. Den ligger på sørsida av fjorden Folda, 50 km nord for Namsos. 

Lund har fra gammelt av tilhørt Kolvereid prestegjeld og herred, som bygda bare har hatt sjøverts kontakt med, men ble lagt til Namsos kommune ved grensejustering i 2020, etter ønske fra innbyggerne selv.

Fylkesvei 769 kommer sørfra Namsos og Salsnes via Hestøybrua og Sminesbrua over Fjærangen, og går gjennom bygda, med Ferjesambandet Hofles–Geisnes–Lund videre til Hoflesja og Geisnes på nordsida av fjorden. Vest for ferjeleiet ligger Lund kapell.  

## Referanser
Sax (våpen)

**Sax** eller **scramasax** var et relativt kort sverd- eller huggertliknende knivvåpen som ble brukt fra folkevandringstiden og gjennom hele vikingtiden. Saxene skilte seg fra andre sverd- og knivtyper ved at de hadde rett eller nesten rett egg, men buet eller ofte vinklet bakk. Det er ikke funnet bevarte hjalter på noen av saxene, og de har trolig hatt enkle håndtak i tre.

## Bruk og utbredelse
Saxer er funnet i graver langs kysten av Nordsjøen og ser ut til å ha hatt en særlig utbredelse i norrøne områder i England. Våpentypen ble muligens først innført av saksere. De kom i mange størelsesklasser, fra små kniver til husholdningsformål, til påkostede store kampvåpen med innlagt inskripsjoner i kobber, messing eller sølv. Funn fra graver viser at saxer ble båret i slirer som hang horisontalt i beltet med eggen opp.

## Etymologi
Ordet «sax» henviser til et jerninstrument med knivegg. Sakserne har antagelig sitt navn fra dette våpenet, angelsaksisk: *seax* og norrønt *sax*, i betydningen «kniv, kort sverd, dolk», avledet fra urgermanske **sahsam*,«kniv», fra urindoeuropeiske **sek-*, «å kutte». Saksere i overført betydning har muligens betydningen «mennene med knivene». Seaxnēat eller Saxnōt var saksernes nasjonale guddom, en antatt kniv-gud.

Ordet saks er beslektet, men er avledet fra norrøne *sǫx*, flertall av *sax* i betydningen «stor kniv», beslektet med latinske *secare*, «skjære», og samme urindoeuropeiske opphav som over. 

På Eggjasteinen er ordet gjengitt i setningen *ni s solu sot uk ni sakse stain skorin* (ikke sett av sol, ikke med (egg)jern steinen skåret).

## Referanser
Taos

**Taos** er en by i Taos County i nord i delstaten New Mexico i USA, nær Rio Grande og Sangre de Cristo-fjellene. Her bor ca 4700 personer. Taos er administrativt sete (*county seat*) for Taos County.

## Referanser


## Eksterne lenker
*
Rex Pierson

**Reginald Kirshaw «Rex» Pierson** (født 9. februar 1891 i Little Fransham i Norfolk i England, død 10. januar 1948 i Cranleigh i Surrey) var en engelsk flykonstruktør og sjef for Vickers Limiteds konstruksjonskontor, senere Vickers-Armstrong Aircraft Ltd. Han var ansvarlig for byggingen av Vickers Vimy tungt bombefly fra første verdenskrig, flyet som var det første til å krysse Atlanterhavet i 1919. Han hadde også ansvaret for Vickers Wellington bombefly fra andre verdenskrig.

## Liv og virke
Pierson ble utdannet ved *Felsted School* i Essex. Selv om hans før ønsket å se ham arbeide i en bank, søkte unge Rex seg en lærlingeplass i 1908 hos Vickers i Erith. Så snart som Vickers  opprettet en flyavdeling i 1911 søkte han seg dit og lærte å fly. Han fikk flysertifikat den 14. oktober 1913 ved Brooklands. Fra1917 var han sjefkonstruktør hos Vickers i selskapets kontor i Knightsbridge, London.

[ In 1917  konstruerte han det to-motors Vickers Vimy to-dekker, et tungt bombefly som ble tatt i bruk av Royal Air Force under første verdenskrig. I 1919 gjennomførte en ombygget Vimy den første første non-stop flyvning over Atlanterhavet av Alcock og Brown i juni 1919. Blant hans andre konstruksjoner var Vickers Vespa som satte høyderekord i 1932 og Vickers Wellesley som satte rekord i langdisanse i 1938.[1] Han var også ansvarlig for Vickers Wellington, tomotors bombefly som utgjorde ryggraden ved RAF Bomber Command under andre verdenskrig da nesten 11 500 ble bygget mellom 1936 og 1945. Etterkrigstidens konstruksjoner omfattet Viking, Valetta og Viscount.  

Pierson ble forfremmet til sjefingeniør i 1946. Hans etterfølger som sjefskonstruktør var den talentfulle ingeniør og industrileder Sir George Edwards.

REx Pierson døde etter langt sykeleie i sitt hjem i Cranleigh i Surrey 10. januar 1948 i en alder av bare 56 år. Hans navn og hans arbeider blir alltid nevnt i de årlige møter som arrangeres av *Royal Aeronautical Society* ved Brooklands Museum. Museets har også en unik samling av fly bygget av Vickers etter design av Pierson og Edwards mellom 1917 og 1960.

## Litteratur

* Lynch, Brendan. *Yesterday We Were in America - Alcock and Brown - First to fly the Atlantic non-stop*. Yeovil, England: Haynes Publishing, 2009
Whipsnade

**Whipsnade** (eller eldre navneform **Wypsnad(e)** ) er en liten landsby og et  sogn i det engelske county Bedfordshire. Det ligger øst for Chiltern Hills, omkring 4&nbsp;km sør-sørvest for Dunstable. I byen ligger Whipsnade trekatedral og den berømte ZSL Whipsnade Zoo, og byen har også gitt navn til golfklubben Whipsnade, selv om den egentlig ligger i nabolandsbyen Dagnall.

Den lokale naturvernforening for Bedfordshire, Cambridgeshire og Northamptonshire administrerer et lite naturreservat nord for landsbyen ved Sallowsprings ().

Edward John Eyre, som senere ble oppdagelsesreisende i Australia, ble født i Whipsnade i 1815.

En såkalt bakkefigur i kritt finnes på stedet. Figuren er formet som en løve og ble laget til Whipsnade Zoo. Under den annen verdenskrig ble den dekket over for ikke å fungere som navigasjonshjelp for tyske bombefly.

## Referanser


## Eksterne lenker
*
Whipsnade Zoo

**ZSL Whipsnade Zoo** er en zoologisk hage som ligger ved Whipsnade, nær Dunstable, i Bedfordshire, England. Den ble etablert i 1931 og eier er Zoological Society of London (ZSL), som også eier ZSL London Zoo. 

Whipsnade Zoo het opprinnelig *Whipsnade Park Zoo*, men byttet navn i 1988 til *Whipsnade Wild Animal Park*. Fra mars 2007 er imidlertid navnet *ZSL Whipsnade Zoo*.   .  

Anlegget omfatter 2,4 kvadratkilometer og er dermed en av de største dyrehaver i Europa. Størrelsen gjlør at enkelte dyreinnhegninger kan besiktiges fra bil. Dyrehagen har dessuten en busservice og en smalspors jernbane. Her er det mer enn 6000 dyr, hvorav flere er i fare i det ville. De fleste avdyrene er i store innhegninger. Noen får gå helt fritt rundt overalt, som påfugler, wallabyer og marer. 

Det zoologiske selskap som eier dyrehaven ble stiftet i 1826 av Stamford Raffles. Hundre år etter ble selskapets daværende leder, Sir Peter Chalmers Mitchell, ved et besøk i Bronx Zoological Park, inspirert til å anlegge noe lignende i Storbritannia. Dermed ble et stort nok område anskaffet.

## Eksterne lenker
*
Nordnorsk musikkstevne

**Nordnorsk musikkstevne** er et musikkstevne for musikkorps som blir arrangert annethvert år, vekselvis på ulike steder i Nord-Norge. Det første nordnorske musikkstevnet ble holdt i Harstad i 1933. Under dette stevnet ble Nord-Norges Musikkforbund stiftet. Nordnorsk musikkstevne omfatter konserter, defilering og sosialt samvær. Vanligvis inngår ikke korpskonkurranser i stevnet, med unntak av på det 17. nordnorske musikkstevnet på Sortland i 1973, da 15 av de 21 korpsene på stevnet deltok i konkurransen.

På det første nordnorske musikkstevnet i 1933 deltok ni korps og 230 musikere. Ved stevnet i Kabelvåg i 2009 var tallet kommet opp i 42 korps og drøyt 1000 musikere. Narvik og Harstad har arrangert stevnet flest ganger, med syv arrangementer, og Sortland har vært vertskap for stevnet seks ganger. 

## Arrangørsteder
*1933 1. Harstad
*1934 2. Tromsø
*1935 3. Narvik
*1936 4. Svolvær
*1947 5. Narvik
*1950 6. Tromsø
*1952 7. Sortland
*1954 8. Bodø
*1956 9. Finnsnes
*1958 10. Narvik
*1960 11. Tromsø
*1963 12. Narvik
*1965 13. Harstad
*1967 14. Sortland
*1969 15. Bodø
*1971 16. Svolvær
*1973 17. Sortland (etter at Tromsø trakk seg)
*1975 18. Narvik
*1977 19. Bodø
*1979 20. Harstad
*1981 21. Svolvær
*1983 22. Sortland
*1985 23. Mo i Rana
*1987 24. Harstad
*1989 25. Stokmarknes og Melbu
*1991 26. Tromsø
*1993 27. Sortland
*1995 28. Alta
*1997 29. Narvik
*1999 30. Harstad
*2001 31. Mo i Rana
*2003 32. Harstad
*2005 33. Bodø
*2007 34. Narvik
*2009 35. Kabelvåg
*2011 36. Alta
*2013 37. Sortland
*2015 38. Harstad
*2017 39. Bø
*2019 40. Kabelvåg

## Referanser


## Kilder
*Nord-Norges Musikkforbund: NNMFs stevnesteder for nordnorske musikkstevner (besøkt 26. mai 2015)
*Nord-Norges Musikkforbund: Kort NNMF-historikk (besøkt 26. mai 2015)
*Alf Oxem: *Vel blåst! - Sortland Musikkforening 100 år 1893-1993*. Sortland Musikkforening 1993 (s. 27-35)
Cliveden Set

***The Cliveden Set*** var det begrep som uformelt ble benyttet om en - angivelig - gruppe britiske politikere i tiden 1937 til 1939 med lady Nancy Astor (Storbritannias første kvinnelige Member of Parliament) som leder og vertinne, og Arthur Neville Chamberlain mest fremtredende skikkelse, som var tilhengere av *[[appeasement|appeasement-politikk]]* («ettergivenhet») ovenfor de fascistiske stater. 

## Uttrykket, angivelig politisk betydning
Uttrykket *Cliveden Set* ble utmyntet av den britiske journalist Claud Cockburn i den kommunistiske avis «The Week». Cliveden er et herskapshus ved  Taplow, vest for London, landstedet til lady Astor. Der møttes gjerne kretsen. Til gruppen hørte foruten Neville Chamberlain også lord Halifax, Samuel Hoare, John Simon, Kingsley Wood, Philip Kerr, Robert Brand, Tom Jones, Ernest Brown, lady Astor og Geoffrey Dawson. Sistnevnte var sjefredaktøren for The Times.

De var generelt germanofile og hadde tett kontakt med Anglo-German-Fellowship.

Hvor stor faktisk innflytelse det angivelige *Clivenden set* faktisk hadde som *think-tank* på britisk politikk, er debattema blant historikere. I sin biografi fra 1972 om Nancy Astor skriver Christopher Sykes at begrepet var mer av en ideologisk fabrikasjon fra Claud Cockburn, som var i behov av syndebukker for sitt lands førkrigsettergivenhet. John L. Spivak, som skrev i 1939, viet ett kapittel til *Cliveden Set*.

Andre studier mener at selv om ikke Cockburn kan sies å ha truffet spikeren på hodet hvis han forestilte seg en konspiratorisk gruppe, kan det ikke avvises at en slik gruppe fantes og hadde politisk innflytelse.

## Litteratur
* I. M. Maiski: *Memoiren eines sowjetischen Botschafters.* Dietz, Berlin 1967.
* Norman Rose: *The Cliveden Set. Portrait of an Exclusive Fraternity.* Cape, London 2000, ISBN 0-224-06093-7.
* Christopher Sykes: *Nancy. The Life of Lady Astor.* Collins, London 1972, ISBN 0-00-211485-2.

## Referanser


## Eksterne lenker
* John Taylor: ''A Reevaluation of Cockburn's Cliveden Set'', akademisk essay. San Francisco State University, 1999,
Armistice Day

**Våpenhviledagen** (engelsk: *Armistice Day*) markeres  den 11. november hvert år til minne om våpenhvileavtalen i 1918 mellom de stridende parter i den første verdenskrig og krigens slutt. Krigshandlingene på vestfronten opphørte klokken 11 den 11. november 1918 - «den ellevte timen på den ellevte dagen i den ellevte måneden». Dagen markeres i Storbritannia og Samveldet, i USA og i en del europeiske land.

Våpenhviledagen fikk etter andre verdenskrig navnet «ihukommelsens dag» (*[[Remembrance Day]]*, etter en tid flyttet til nærmeste søndag, *[[Remembrance Sunday]]*) i land knyttet til Samveldet, og i USA navnet «veteranenes dag» (*[[Veterans Day]]*). Den første våpenhviledagen ble holdt ved Buckingham Palace, og begynte med at kong Georg V var vert i løpet av kvelden den 10. november 1919 for en «bankett til ære for presidenten av den franske republikk».

I Danmark, Nederland og Norge ble avslutningen av den første verdenskrig ikke særskilt feiret da disse landene var nøytrale.

## Referanser


## Eksterne lenker
*
Canadas Grand Prix 2015

**Canadas Grand Prix 2015** (offisielt navn: *Formula 1 Grand Prix du Canada 2015*) var et Formel 1-løp som ble arrangert 7. juni 2015 på Circuit Gilles Villeneuve i Montréal, Canada. Det var det syvende løpet i -sesongen, og det 52. Canadas Grand Prix. Løpet ble vunnet av Mercedes-føreren Lewis Hamilton, som startet fra pole position. Dette var Hamiltons fjerde seier for sesongen, og han økte dermed sin ledelse i mesterskapet. På andreplass kom hans teamkollega Nico Rosberg, mens Valtteri Bottas i Williams sikret seg tredjeplassen.

## Klassifisering
### Kvalifisering

### Løpet

**Noter til tabellene:**
*  - Max Verstappen fikk en gridstraff på fem plasser for å ha forårsaket en kollisjon under forrige løp, og en gridstraff på ti plasser for å ha overskredet det tillatte antall motorer per år.
*  - Sebastian Vettel fikk en gridstraff på fem plasser for å ha foretatt en forbikjøring under rødflagg i tredje treningsomgang.
*  - Jenson Button fikk tillatelse fra løpsledelsen til å starte løpet til tross for at han ikke satte en kvalifiseringstid. Han fikk senere to gridstraffer på henholdsvis ti og fem plasser for å ha skiftet turbo og MGU-H og dermed overskredet det tillatte antall per år av disse motorkomponentene. Ettersom han allerede var bakerst på startgriden ble gridstraffene omgjort til en gjennomkjøringsstraff som måtte tas under løpets tre første runder.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Bordtennis under Sommer-OL 2016

**Bordtennis under Sommer-OL 2016** finner sted mellom 6. august og 17. august 2016 på Riocentro i Rio de Janeiro. Det vil konkurreres i 4 øvelser, to for menn og to for kvinner .

## Resultater

## Referanser


## Litteratur
* 

## Eksterne lenker
* International Table Tennis Federation (ITTF)
Grammar school

**Grammar school** er en skoletype som forekommer i visse engelsktalende land. De første av slaget ble til på 1500-tallet. Opprinnelig har hensikten å lære elevene grammatikk i et eller to europeiske kontinentale språk, derav navnet; det ene språket var vanligvis latin. I moderne tid er det en skoleform som forbereder for høyere utdannelse med en læreplan på linje med andre skoler med samme målsetning, og kan i dette henseende sammenlignes med videregående skoler i Norge. 

I Storbritannia er *grammar schools* statlige skoler som tar imot studieinteresserte elever. Fra 1960-årene ble disse skoler i sin alminnelighet erstattet av *comprehensive schools*, som ikke har noen utvelgelsesprosess og tilbyr såvel studieforberedende som praktisk utdannelse. Per 2016 fantes det 163 *grammar schools* i England (ut av omtrent 3 000 statlige skoler) og 63 i Nord-Irland, men det fantes ingen offentlige *grammar schools* i Skottland eller Wales, til tross for at noen fortsetter å bruke navnet. 

*Grammar schools* velger ut elevene basert på en test, kalt *11-plus*, som tas i siste året av *primary school*. 

## Referanser

## Eksterne lenker
* A general timeline of British education
* The situation of grammar schools today, BBC News
* Q and A: Advanced schools, BBC News
* Grammar schools, *[[The Guardian]]*.
Zineb El Rhazoui

**Zineb El Rhazoui** (født 19. januar 1982) er en fransk journalist og menneskerettighetsforkjemper med bakgrunn fra Marokko. Hun arbeidet for det franske satiremagasinet *[[Charlie Hebdo]]* og var en av bladets mest profilerte journalister. Hun overlevde angrepet i januar 2015 sammen med noen få andre fordi hun ikke var tilbake fra ferie og lever med politibeskyttelse på hemmelig sted. Hun sluttet i *Charlie* fordi hun mislikte den redaksjonelle linjen etter angrepet i 2015.

Hun er utdannet i religionssosiologi. Tidligere har hun blant annet vært krigsreporter under Gaza-krigen i 2008 og 2009. Etter terrorangrepet i Paris 13. november 2015 intervjuet hun Houari Mostefaï, bror av Omar Mostefaï som sprengte seg selv og mange andre i luften på Bataclan.

## Publikasjoner
* *13 - Zineb raconte l'enfer du 13 novembre avec 13 témoins au coeur des attaques* (2016)

## Referanser


## Eksterne lenker
* 
* 
*
Vickers Vespa

**Vickers Vespa** var en britisk militær to-dekker konstruert og bygget av Vickers Limited på 1920-tallet. Mns det ennå ikke var tatt i bruk av det britiske Royal Air Force ble et mindre antall kjøpt av såvel den irske fristaten som Bolivia som brukte flyene under Chaho-krigen. En modifisert Vespa ble brukt til å sette høyderekord på 43,976&nbsp;ft (13,407&nbsp;m) i september 1932.

## Konstruksjon og utvikling
Vespa ble konstruert av Vickers som et privat foretak for  å møte luftfartministeriets spesifikasjoner.. Den første prototypen, **Vespa I** fløy første gang i september 1925. Vespa, som var en en-motors to-dekker med et slangt skrog som var tett montert mellom vingene Det ble levert til Royal Air Force for evaluering, men crash-landet på grunn av motorsvikt 24. juni 1926 og pådro seg store skader.. Det ble gjenoppbygget med stålspanter, vinger  kledd med duk og fremstod som **Vespa II**, men ordres fra RAF uteble.

Det påtrakk seg likevel oppmerkomhet fra Bolivia, som bestilte seks **Vespa III**, en forbedret hel-metall versjon i 1928, og den irske fristat som bestilte fire **Vespa IV** i 1929 og ytterligere fire **Vespa V** i 1930.

## Flyene i bruk
Seks Vespa III ble levert til Bolivia i'1928 hvor de vesentlig ble brukt som skolefly. De blei begreset grad brukt i Chaco-krigen til rekognosering og som bombefly. Disse opererte fra lav høyde, heller enn høyt som Bolivias Vespas var beregnet for. They remained in service until 1935.

De åtte irske Vespa forble i tjeneste i flere år, og opererte fra det irske flyvåpens base i Baldonnel nær Dublin,. Det siste ble avskrevet så sent som 12. juni 1940.

## Brukere
;  Bolivia
* Bolivias flyvåpen
;  Ireland
* Irands flyvåpen
; &nbsp;United Kingdom
* Royal Air Force

## Referanser


## Eksterne lenker
* Vickers Vespa
Alesso

**Alessandro Lindblad** (født 7. juli 1991), best kjent under artistnavnet **Alesso**, er en svensk DJ og elektronisk dansemusikkprodusent. Han har jobbet med mange EDM (og andre) artister, blant annet Avicii, OneRepublic, Ryan Tedder, Calvin Harris, Usher, David Guetta, og Sebastian Ingrosso.

Han har også spilt på en rekke festivaler, deriblant Coachella, Electric Daisy Carnival og Tomorrowland. I 2012 kåret MTV Alesso til en av de «EDM Rookies to Watch», og Madonna har kalt Alesso «den neste store tingen i Dance music».

## Musikkarriere
Lindblad ble født i Stockholm i Sverige, og er av en halv-italiensk avstamning. Han begynte å spille piano i en alder av syv, men ble interessert i EDM da han var 16. Alesso fått anerkjennelse fra artister som Avicii, David Guetta, Erick Morillo, Groove Armada, og andre med utgivelsen av Alesso EP-en hans i 2010. I begynnelsen av 2011 snakket Sebastian Ingrosso fra Swedish House Mafia med Alesso og spurte om han ønsket å jobbe sammen. Ingrosso introduserte ham for DJ-ing og hjalp ham med produksjon av låter.

En av de første sangene Alesso produsert med Sebastian Ingrosso var sangen «Calling» som nådde nummer to på Beatport listene. Sangen ble senere omdøpt til «Calling (Lose My Mind)». Fra det tidspunktet fortsatte populariteten hans å stige. MTV kårte ham til «EDM Rookies to Watch» i 2012, og han spilte inn en BBC Radio 1 «Essential Mix» i mars 2012. Han spilte for et publikum på 60 000 på Creamfields, og ledsaget Madonna på hennes MDNA World Tour. I slutten av 2012 hadde Alesso gitt ut en ny original blanding kalt *Years* med Matthew Koma som hadde gjort det bra i Storbritannia.

Innen 2013 hadde Alesso spilt på festivaler som Coachella, Electric Daisy Carnival, Ultra Music Festival, og Tomorrowland. Han ga ut en remix av OneRepublic under navnet «If I Lose Myself» som nestet fikk en million lyttere på Soundcloud på relativt kort tid. I et samarbeid med Calvin Harris og Hurts, har Alesso gitt ut «Under Control» som fikk 88 millioner avspillinger.

I juli 2014 signerte Alesso med Def Jam Recordings. Han debuterte også et nytt spor som heter «Tear The Roof Up», som ble kalt en «Future Exclusive» av Zane Lowe. Musikkvideoen til «Tear The Roof Up» ble utgitt eksklusivt gjennom Snapchat i september 2014. Alesso har også begitt seg ut på sin «Heroes Tour», oppkalt etter hans single «Heroes (we could be)» med Tove Lo. Hans debut studioalbum er satt til å bli gitt ut i første kvartal av 2015, og det vil omfatte både «Heroes (We could be)» og «Tear The Roof Up».  Singelen «Heroes (We could be)» ble offisielt lansert 15. desember 2014. Hans nye singel, med tittelen «Cool» og med Roy English, hadde premiere 13. februar 2015, på BBC Radio 1.

## Referanser


## Eksterne lenker
*
Norman Hartnell

**Norman Bishop Hartnell** (født 12. juni 1901 i London, død 8. juni 1979 i Windsor) var en ledende britisk motedesigner, best kjent for sitt arbeide for kvinnelige medlemmer av den britiske kongefamilie. Han fikk *[[Royal Warrant]]* (det vil si, ble «kongelig hoffleverandør») som «dressmaker» for dronningmoren Elizabeth Bowes-Lyon i 1940 og *Royal Warrant* som «dressmaker» til dronning Elizabeth II i 1957.

## Referanser


## Eksterne lenker
* 
* 
*  Norman Hartnell - Norman Hartnell website
*  Norman Hartnell - fashionencyclopedia.com
*  Motefremvisning - Hartnell (1938)
Kreshnik Krasniqi

**Kreshnik Krasniqi** (født 2000) er en kosovisk-norsk fotballspiller som spiller for . Han har tidligere spilt for Hønefoss Ballklubb.

Krasniqi spilte sin første og eneste kamp for Hønefoss mot  den 25. mai 2015, og ble da tidenes yngste debutant i norsk toppfotball i en alder av 14 år og 154 dager gammel. Før dette var det -spiller Vajebah Sakor som hadde holdt rekorden som yngste debutant i norsk toppfotball, etter å ha blitt satt inn i en kamp Asker like etter at han fylte 15 år.

I 2016 signerte han kontrakt med  og ble innlemmet i rekruttstallen.

## Referanser




## Eksterne lenker
*
Rotorua

**Rotorua** er en by på New Zealand, beliggende ved den sørlige kysten av Lake Rotorua på Nordøya i regionen Bay of Plenty. 

Byen har ca. 56&nbsp;000 innbyggere. Herav består omtrent en tredjedel av maorier. Byen er velkjent for den geotermiske aktiviteten i området. Her finnes atskillige vulkaner og geysirer, blant annet den tyve meter høye Pohutu-geysiren. Varme mudderpøler ses også rundt omkring i byen og omegn. Rotorua går ofte under kallenavnet «Rotten-rua» på grunn av den sterke lukten av svovel som kan ligge i luften. 

## Historie
Navnet Rotorua kommer fra maorienes språk. Det fulle navn er *Te Rotorua-nui-a-Kahumatamomoe*. Ordet *roto* betyr «sjø», og *rua* betyr «to». Med navnet menes det derfor «Den annen sjø». Forklaringen på dette er at en høvding ved navn Ihenga var den første til å oppdage og utforske sjøen som Rotorua er grunnlagt ved siden av. Dette var den andre sjøen Ihenga oppdaget, og han dediserte sjøen til sin onkel, som bar navnet Kahumatamomoe.

Opprinnelig var området befolket av maorier fra Te Arawa-stammen. Mange skjærmysler fant sted i nærheten av sjøen under New Zealand-krigene i perioden 1845-1872. I 1880-årene ble det opprettet et spesielt bydistrikt for å støtte Rotoruas potensial som kursted. I 1894 ble den såkalte Rotorua Branch-jernbane og begynnelsen til Rotorua Express-togene opprettet, og byen var nå forbundet med Auckland. Dette bevirket at befolkningstallet og turismen steg kraftig i løpet av de neste årene. I 1922 ble Rotorua etablert som kjøpstad.

## Referanser


## Eksterne lenker
*
Bowls

**Bowls** eller **lawn bowls** er en britisk presisjonssport som minner om boccia og boule og som likesom disse har sine røtter i gamle stein- og kjeglespill. Bowls spilles på gress (eventuelt kunstgress). Det spilles med asymmetriske kuler med en diameter på knapt femten centimeter, som på grunn av sin ujevne vektfordeling ikke ruller rett. Det gjelder å komme så tett som mulig på en mindre målkule (kalt *Jack* eller *Kitty*).

Spillet er kjent helt tilbake til 1200-tallet.

## Eksterne lenker
* 

* www.worldbowlstour.com
* Homepage der PBA (professional bowles association)
* Regler
* World Bowls Ltd.
Utenlandslektorat

**Utenlandslektoratordningen** er en norsk finansiert ordning som er del av Ordningen for norgeskunnskap i utlandet, og forvaltes av Direktoratet for høyere utdanning og kompetanse på vegne av Kunnskapsdepartementet. Formålet med Ordningen for norgeskunnskap i utlandet er å styrke tilbudet av undervisning i norske emner, f.eks. språk, litteratur, samfunn og kultur, som tilbys ved rundt 130 universiteter og høyskoler i 40 land. 

Ved et utvalg av universiteter er det gjennom utenlandslektoratordningen ansatt en utenlandslektorer som delfinansieres av norske myndigheter.

**HK-dir samarbeider med følgende institusjoner i utlandet om utenlandslektorater 2020-2025:**

* Universitetet i Sofia, Bulgaria
* Universitetet i Tartu*
* Universitetet i Paris-Sorbonne
* Universitetet i Caen*
* Universitetet i Strasbourg*
* Universitetet i Milano
* Beijing Foreign Studies University
* Universitetet i Vilnius
* Universitetet i Poznan
* Universitetet i Gdansk
* Universitetet i Szczecin*
* SWPS Universitetet*
* Universitetet i Cluj-Napoca
* Universitetet i Beograd
* Karlsuniversitetet i Praha
* ELTE-universitetet i Budapest
* Universitetet i Wien

Institusjonene markert med stjerne inngikk i ordningen fra høsten 2023 etter at avtalene med de russiske universitetene var terminert. 

I 2024 vil HK-dir avgjøre hvilke institusjoner de skal fortsette samarbeidet med for perioden 2025-2030.
Conservative Club

**The Conservative Club** var en nå oppløst gentlemen's club i London. Den ble opprettet i 1840. I 1950 ble den slått sammen med Bath Club, og så formelt oppløst i 1981. Fra 1845 til 1959 holdt den hus i en bygning med adresse 74 St James's Street.

Klubben var, som navnet peker mot, tilknyttet Conservatives - det britiske konservative parti. Det ble i høy grad dannet for de toryer som hadde et spenningsfullt forhold til brorparten av sine partifeller og dermed ikke var velkomne i Carlton Club. Blant sine medlemmer har den hatt mange konservative parlamentsmedlemmer opp gjennom tiden.

De som var med på åpningsmøtet den 29. juli 1840 var Quintin Dick MP, Viscount Castlereagh MP, W. S. Blackstone MP, Hon. Captain Duncombe MP, Thomas Hawkes MP, W. A. Mackinnon MP, John Neeld MP, P. D. Pauncefort Duncombe, Charles Hopkinson og Thomas Walford. Først møttes klubben i Lansdowne Hotel i Dover Street, så i Royal Hotel i 88 St. James's Street, frem til deres eget klubbhus stod fredig i 1845. Det var tegnet av George Basevi og Sydney Smirke.

I 1941 ble den upolitiske *Bath Club* rammet av en bombe, og etter å ha flyttet rundt fant den tilhold hos Conservative Club. Etterhvert ble klubbene enige om å slå seg sammen - i 1950 ble de **Bath Club** i navnet, skjønt beholdt lolokalene til Conservative Club.

## Referanser
Nye Høddvoll

**Nye Høddvoll** i Ulsteinvik er en fotballbane som er hjemmebanen til Hødd. Banen ble offisielt åpnet mandag 13. april 2015. Den første offisielle kampen endte 1-1 mot Fredrikstad Fotballklubb, med 2245 tilskuere.

I motsetning til gamle Høddvoll, som ligger rett ved siden av, har det nye stadionet både kunstgress og flomlys.

Stadion ble brukt av NRK til innspilling av serien Heimebane i 2018.

## Referanser


## Eksterne lenker
* Nye Høddvoll - Nordic Stadiums
Vickers Valetta

**Vickers Valetta** var et to-motors militært transportfly fra sent i 1940-årene, produsert av Vickers-Armstrongs. Det var helmetall midtvinget en-dekker med konvensjonelt understell (halehjul).

## Konstruksjon og utvikling
Valetta var et militært transportfly, utviklet fra det sivile Viking. Den 158. Viking ble prototypen til Valetta som fløy første gang fra Brooklands den 30. juni 1947. Valetta skilte seg fundentalt fra Viking ved kraftigere motorer, et forsterket gulv og større dører.. Endringene var foretatt av samme team hos Vickers som hadde konstruert Viking under ledelse av Rex Pierson

Både Viking og Valetta dannet grunnlaget for Varsity. Varsity tilsynelatende lik var noe større og hadde nesehjul.

## Flyet i bruk
Valetta C.1 ble tatt i bruk hos RAF i 1948 hvor den avløste Douglas Dakota hos RAF Transport Command, samt ved transportskvadroner i  Midtøsten og det fjerne østen.  Valetta ble brukt under Suez-krisen (1958) til fallskjermutslipp av forsyninger. Det ble også brukt som transport-fly for andre britiske operasjoner på 1950- og 1960-tallet, slik som Malayan Emergency  og operasjoner i Aden.

Valetta T.3 ble bygget for opplæring i navigasjon ved RAF College, RAF Cranwell og andre RAF baser for trening inavigasjon. 40 eksemplarer ble levert fra august 1951. Atten fly ble senere konverteret til T.4 standard, med lengre nese for radarinstallasjon, samt trening av mannskaper til AI (Airborne Interception).

## Bevarte fly

En tidligere Royal Air Force Valetta C.2 *VX580* er bevart og til utstilling ved *Norfolk and Suffolk Aviation Museum* i Flixton, Suffolk

## Uhell og hendelser
*18. februar 1951, en  RAF Valetta foretok buklanding på Stockholm-Bromma Airport.  22 ombord, en omkom. Flyet ble totalvraket.
* 15. januar 1953, Valetta C.1 VX562 kolliderte i luften over Middelhavet med en RAF Avro Lancaster, alle 19 ombord i Valettaen og syv fra Lancasteren omkom.
*11. november 1953, VX490 forsvant under testflyvning etter avgang fra  RAF [Changi]. Alle syv ombord omkom. Det antas at flyet brøt sammen under tordenvær.
* 6. januar1954, Valetta T.3 WJ474 styrtet nær Aldbury, Hertfordshire under take-off fra RAF Bovingdon. 17 ombord omkom. Én overlevde.
* 21. februar 1954, Valetta C.1 WJ494 på vei fra Hongkong havarerte 2.4 km  fra Singapores Changi RAF under landing på en motor. Av tolv ombord tre mistet livet.
*17. april 1957, Valetta C.1 VW832 styrtet ved Queria, Jordan, fem minutter etter take-off fra Kong Hussein International Airport, da venstre vinge røk under turbulens. Alle 26 ombord omkom.
*22. august 1957, RAF Valetta VX491 'Y' styrtet i junglen nær Tanjong Malim, Malaya. Tre RAF besetning omkom, fire reddet. Mulig feil var motorsvikt 

## Spesifikasjoner (C Mk.1)

## Referanser


## Eksterne lenker
* Vickers Valetta
Hardinxveld-Giessendam

**Hardinxveld-Giessendam** er en kommune i Nederland i provinsen Zuid-Holland.

## Referanser




## Eksterne lenker
* Kommunens nettside
Friends House

**Friends House** i Euston Road i London er en bygning i det sentrale London som blant annet huser hovedkvarteret til kvekerne i Storbritannia. Her er det også møtelokaler for * North West London Meeting* og Britain Yearly Meeting. 

Bygningen ble grundig oppusset frem til november 2014.

Bygningen har for almenhetens tiltrede også en restaurant, kaffebar, bokhandel og et stille område for personlig meditasjon og tilbedelse.

## Referanser
Euston Road

**Euston Road** er den viktigste øst/vest gjennomfartsgate i det nordlige sentrale London.

En rekke togstasjoner ligger inntil Euston Road: Marylebone station, Baker Street tube station, Great Portland Street tube station, Euston railway station, Euston tube station, Euston Square tube station, King's Cross station, St Pancras station og King's Cross St Pancras tube station.

Ved denne gaten ligger også British Library, Friends House (et møtested for kvekerne) og en rekke bygninger knyttet til University College London.

Euston Road er knyttet til andre viktige gater som Marylebone Road, Baker Street, Tottenham Court Road og Pentonville Road.

## Eksterne lenker
*
Eophliantidae

** Eophliantidae** er en av i alt 11 familier under overfamilien Talitroidea innenfor parvordenen Talitrida (underordenen Bogidiellida), en Senticaudata-gruppe av amfipoder. Gruppens arter lever som bentiske bunndyr og kjennes fra Gammaridea-arter på at de har ulik morfologi i halepartiet. Denne gruppens arter lever i ferskvann, brakkvann eller i havet.

Gruppen ble første gang beskrevet vitenskapelig av Sheard, i 1936. Denne gruppens arter lever i havet på både østlige og vestlige halvkule. Totalt antall arter er om lag 14.

## Gruppens taksonomi
Gruppen ble opprettet i 2013. 
En moderne oppdatering av systematikken gis nedenfor i lys av 2013-revisjonen med basis i  *WoRMS*-databasen.

* **Rekke: KREPSDYR (Crustacea)** - 67&nbsp;000 arter
** KLASSE storkreps (Malacostraca) - +25&nbsp;000 arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) - 9&nbsp;725 arter, 1&nbsp;900 i ferskvann Latreille, 1816
****** Underorden Senticaudata - 22 overfamilier, 95 familier Lowry & Myers, 2013
******* Infraorden Talitrida
******** Parvorden Talitridira
********* Overfamilie Talitroidea  Barnard, 1964 
********** Familie Eophliantidae  Sheard, 1936 
*********** *Slekt [[Bircenna]]* Chilton, 1884 - 5 arter
*********** *Slekt [[Ceinina]]* Stephensen, 1933 - 2 arter
*********** *Slekt [[Cylindryllioides]]* Nichols, 1938 - 2 arter 
*********** *Slekt [[Eophliantis]]* Sheard, 1936 - 1 art *(E. tindalei)*
*********** *Slekt [[Lignophliantis]]* J.L. Barnard, 1969 - 1 art *(L. pyrifera)*
*********** *Slekt [[Wandelia]]* Chevreux, 1906 - 3 arter

## Referanser


## Eksterne lenker
*
John Boynton Priestley

**John Boynton «J. B.» Priestley** (født 13. september 1894 i Bradford i West Yorkshire, død 14. august 1984 i Stratford-upon-Avon i Warwickshire) var en britisk sosialist, debattant, kronikør, forfatter, dramatiker og radiopersonlighet. 

## Biografi
Som 20-åring tok Priestley verving i den britiske armé for å kjempe i første verdenskrig, men etter å ha blitt sterkt skadet i kamp i 1916 satset han i stedet på en karriere som journalist. I resten av sitt liv skulle han være en uttalt pasifist, noe som senere skulle påvirke hans forfatterskap. Han var også en overbevist sosialist, noe som også merkes i hans tekster, ikke minst i hans skuespill. 

I mellomkrigstiden skulle han også gjøre seg kjent som forfatter. I 1929 kom det litterære gjennombrudd med romanen *The Good Companions* som gjorde ham kjent også utenfor Storbritannia. 

Under andre verdenskrig var han fremgangsrik som radioprater og skal ha hatt så meget som 16 millioner lyttere; bare statsminister Winston Churchill hadde flere. Men etter et par år ble sendingene stanset ettersom Churchill anså at Priestley var for venstreorientert kritisk mot krigen.

I etterkrigstiden viste han åpent sin støtte for Sovjetunionen i den alt bitrere politiske kamp mellom øst- og vestblokken, men fordømte såvel Koreakrigen og Vietnamkrigen samt den voksende produksjonen av kjernevåpen. Han var blant annet med og grunnla Campaign for Nuclear Disarmament (CND) i 1958.

Priestley ble flere ganger tilbudt å bli adlet, men takket nei hver gang. I senere år tok han imidlertid imot utmerkelsen Order of Merit. 

Han døde i sitt hjem i Stratford-upon-Avon i 1984, 89 år gammel.

## Litterære verk
Preistleys litterære verk preges ofte av hans radikale politiske meninger han gjør ofte narr av overklassen og konservative tankeganger i det engelske samfunn.
Han ble fascinert av tiden som begrep og hvordan den påvirker mennesker. Han hentet blant annet stor inspirasjon fra tidsteoretikeren J. W. Dunnes hvis teorier var bakgrunnen til stykket *Man and Time*. I flere andre teaterstykker utviklet han senere dette, blant annet i *An inspector Calls*. Disse kalles gjerne «Priestley's Time Plays».

Totalt skrev Priestley 121 romaner og omkring 50 skuespill. I september 2008 kom en ny bok av Priestley ut - en samling brev han skrev fra skyttergraven under første verdenskrig.

### Verker i utvalg
* 1928 - Benighted 
* 1929 - The good companions 
* 1930 - Angel pavement 
* 1932 - Faraway 
* 1933 - Wonder hero 
* 1942 - Blackout in Gretley 
* 1943 - Daylight on Saturday 
* 1945 - Three men in new suits 
* 1946 - Bright day 
* 1946 - An inspector Calls 
* ? - Ever since paradise 
* ? - Jenny Villiers: a story of the theatre 
* 1954 - The magicians 
* 1960 - Literature and Western man 
* 1961 - Saturn over the water 
* ? - Charles Dickens: a pictorial biography 
* 1962 - The shapes of sleep 
* 1965 - Lost empires 
* ? - Man and time 
* 2008 - The Frontline letters

## Referanser


## Eksterne lenker
* 
*
Bryting under Sommer-OL 2016

**Bryting under Sommer-OL 2016** fant sted mellom 14. august og 21. august 2016 på Olympic Training Center i Rio de Janeiro. 
Det ble konkurrert i 18 øvelser, seks for kvinner og tolv for menn. 
Kvinnene konkurrerte i fristil, mens menn konkurrerte både i fristil 
og gresk-romersk stil.

## Medaljevinnere

### Fristil menn

### Gresk-romersk stil menn

### Fristil kvinner

## Referanser


## Kilder
* 
* Egil Svendsby (red.) *Sportsboken 2016*, s. 275. Vigmostad & Bjørke. ISBN 978-82-419-1334-0.

## Eksterne lenker
* United World Wrestling
* NBC Olympics
Ingmar Meland

**Ingmar Meland** (født 1966) er en norsk filosof. Han har særlig arbeidet med moderne fenomenologi og kulturfilosofi, og i 2011 disputerte han med en avhandling om Ernst Cassirers kulturfilosofi ved Universitetet i Bergen. Han er fast ansatt som førsteamanuensis i filosofi ved NTNU, med fast arbeidsplass på Gjøvik. Fra og med høsten 2018 til og med 1. august 2022 var Meland også ansatt som professor II ved Oslomet – storbyuniversitetet og han har tidligere vært førsteamanuensis i kulturstudier ved Høgskolen i Telemark (nå Universitetet i Sørøstnorge), gjesteforsker ved Göteborgs universitet og førsteamanuensis ved Arkitektur- og designhøgskolen i Oslo (AHO), hvor han var ansatt som professor II fram til 31. januar 2024. Han har også vært selvstendig næringsdrivende, tilknyttet Høyskolen Kristiania som foreleser i vitenskapsteori, samfunnsvitenskapelig metode og retorikk, og han har i en årrekke vært rådsmedlem i og bidragsyter til Den norske filosofifestivalen i Kragerø. 

## Verk
* *Ernst Cassirer and His Philosophy — Four Recent Contributions*

## Referanser


## Eksterne lenker
* Publikasjoner i Cristin
* På Kanten 2016 - Ingmar Meland, Håvard Breivik og Tone Selmer Olsen «In Transit»
Surigao City

**Surigao City** er en by i den filippinske provinsen Surigao del Norte på den nordøstre spissen av øya Mindanao og på flere mindre øyer. Byen er provinshovedstad. Ved en folketelling i 2015 hadde den 154&nbsp;137 innbyggere.

Byen er inndelt i 54 barangayer per 30. september 2019.

## Referanser




## Eksterne lenker
*
Bjørn Tore Hoem

**Bjørn Tore Hoem** (født 12. april 1991) er en norsk landeveissyklist fra Eresfjord i Møre og Romsdal, som sykler for det norske kontinentallaget Team Joker.

## Karriere

Hoem startet sin karriere i CK NOR, men ble foran 2011-sesongen med Atle Kvålsvoll til det norske kontinentallaget Plussbank Cervélo.

Hoem viste seg frem på den internasjonale scenen for første gang under U23-VM i landeveissykling 2011. Han kom til mål sammen med favorittene og endte på en 33.-plass i massespurten som ble vunnet av Arnaud Démare fra Frankrike.

I juni 2014 tok Hoem sølv under temporittet i NM på Eidsvoll. Han fullførte de 40 kilometerne på tiden 48.54, 1.12 bak Norgesmester Reidar Borgersen fra Team Joker og ett sekund foran bronsevinner og lagkamerat Andreas Vangstad.

Hoem signerte for Team Joker foran 2015-sesongen.

## Meritter

;2009
:2.-plass sammenlagt i Kalas Cup
;2010
:5.-plass sammenlagt i Kalas Cup
;2011
:2.-plass i Grand Prix Norefjell
:3.-plass i Ringerike Grand Prix
:6.-plass sammenlagt i Czech Cycling Tour
:10.-plass i GP Paul Borremans
;2012
:Vinner sammenlagt og etappe 3, Roserittet
:3.-plass i Tyrifjorden rundt (Grand Prix Norefjell)
:3.-plass sammenlagt i Okolo Jižních Čech
;2014
:Vinner av Eresfjord GP
:Sølv, NM i landeveissykling, tempo
:7.-plass i Ringerike Grand Prix
:8.-plass sammenlagt i Tour of Norway
:9.-plass i Hadeland Grand Prix
;2015
:Etappeseier i Tour de Normandie
:2.-plass i Gylne Gutuer

## Referanser


## Eksterne lenker
* 
* 
* Merida Rittranking – Bjørn Tore Hoem 
*  Profil som Bjørn Tore Hoem og Bjørn Tore Nilsen Hoem og Bjørn Tore Hoem  på The-Sports.org (noen resultater)
Talitriator africana

***Talitriator africana*** (synonym med *Talitrus africanus*) er en art i slekten *[[Talitriator]]* innenfor tangloppefamilien av ordenen Senticaudata, som inngår i gruppen av amfipoder.

## Referanser


## Eksterne lenker
* 
* Charles Spence Bate, ''Catalogue of the specimens of amphipodous Crustacea in the collection of the British Museum'', Taylor & Francis, London 1862, side 399 pp.
The Duke of Burgundy

***The Duke of Burgundy*** er en britisk dramafilm fra 2014 av regissør og manuskriptforfatter Peter Strickland. Filmen har vært vist ved flere internasjonale filmfestivaler.

## Synopsis
The Duke of Burgundy handler om to kvinner som bor i et stort hus blant mosegrodde trær; *Cynthia*, som er den dominerende straffer, og *Evelyn* den underdanige tjenestepike. Førstnevnte studerer sommerfugler og nattsvermere, parallelt med at hun tester grenser i forholdet til sin kjæreste. Settingen er eventyr- og drømmeaktig, hvor alle rollerne gestaltes av  kvinner kledt i vintage adelskostymer.
## Roller i utvalg
* Sidse Babett Knudsen som *Cynthia*  
* Chiara D'Anna som *Evelyn* 
* Monica Swinn som *Lorna* 
* Eugenia Caruso som *Dr. Fraxini*

## Referanser


## Eksterne lenker
* 
*  Filmtrailer (YouTube)
Bueskyting under Sommer-OL 2016

**Bueskyting under Sommer-OL 2016** finner sted mellom 6. august og 12. august 2016 på Sambódromo i Rio de Janeiro. Det vil konkurreres i totalt 4 øvelser, individuelt og lag for både menn og kvinner.

## Program
Alle tider er (UTC−3):

## Medaljer

## Medaljevinnerne

## Referanser


## Litteratur
* 

## Eksterne lenker
*
Kortsverd

Et **kortsverd** er en fellesbetegnelse på korte sverd. Begrepet brukes både om tidlige sverd fra antikken, før metallurgien tillot lengre klinger, og om senere korte klinger ment som sekundærvåpen i forhold til spyd og skjold, hellebard eller skytevåpen. Kortsverd kommer i mange utgaver, og det er glidende overganger mellom kniv og dolk på den ene siden og til langsverdene på den andre siden. Generelt vil et kortsverd være mellom 40 og 70&nbsp;cm. De fleste kortsverd er ment for å stikke, men noen av de lengre og tyngre typene var utformet som huggvåpen.

## Noen kjente historiske typer
Noen av de mest kjente typene av kortsverd inkluderer:
* Romerske **[[gladius]]**
* Vikingenes **[[sax (våpen)|sax]]**
* Tyske **[[Katzbalger]]**
* **[[grenadersabel|Grenadersabler]]**
* **[[Faskinkniv]]er**
* Samuraienes **[[wakizashi]]**
* **[[Jaktsverd]]**

## Bruken av kortsverd

Alle disse våpnene var ment brukt enten i nødstilfelle eller i en situasjon der hovedvåpenet var brukt opp eller kastet bort. Selv romerne som brukte sin *gladius* som et primærvåpen, gjorde det først etter at *[[pilum]]*ene var kastet bort. Fordelen med kortsverd er at de er lette å bruke når formasjonene blir presset sammen eller når soldatene kjempet i tett kratt eller i smale ganger. I antikken forekom dette gjerne når falankser med sine lange spyd støtte sammen. Ulempen er den manglende rekkevidden.

I middelalderen og renessansen bar ofte langbueskyttere, landsknekter, pikenérer og også andre spesialgrupper kortsverd eller korte huggerter som reservevåpen i tilfelle de skulle bli angrepet direkte. Utover i 30-årskrigen var musketerer med luntelåsmusketter utrustet med tilsvarende korte sverd. I Japan hadde soldater utstyrt med spyd eller med lange nodachi-sverd gjerne en kortere wakizashi.

Etter hvert som skytevåpen ble mer effektive økte avstandene, og behovet for kortsverd forsvant eller funksjonen ble overtatt av bajonetter. Enkelte spesialavdelinger beholdt likevel kortsverd. I Norge hadde både grenadérer og jegere korte sverd gjennom hele Napoleonskrigen. En del kortsverd i bruk av artillerister og ingeniørsoldater på tidlig 1800-tall hadde imidlertid andre funksjoner. Selv om de kunne benyttes som våpen i nærkamp var deres primære funksjoner å være en type machete eller øks, for å gi kanoner skytefelt eller å rydde kratt for å anlegge veier og feltbefestninger.

## Referanser


2
Curt Siodmak

**Curt Siodmak** (født **Kurt Siodmak**; 10. august 1902 i Dresden i Tyskland, død 2. september 2000 i Three Rivers i California i USA) var forfatter av skjønnlitteratur og filmmanus i Tyskland, England, Frankrike og U.S.A. Han ga ut seks romaner på tysk og hadde en betydelig produksjon på engelsk. Karrieren hans som skjønnlitterær forfatter varte i 76 år, og filmkarrieren endte med kreditering eller medkreditering for til sammen 35 filmmanus.

## Liv og virke
### Bakgrunn
Curt Siodmak kom fra en jødisk familie. Foreldrene var kjøpmannen Ignatz Siodmak og hans hustru Rosa Philippine, født Blum. Ignatz Siodmak stammet opprinnelig fra Schlesien, var utvandret til De forente stater og hadde seg så i 1899 kommet tilbake som amerikansk statsborger til Tyskland, og giftet seg der. Curt Siodmaks mor døde av kreft før sin 40-årsdag, lillebroren begikk selvmord da han var fylt tyve år.

Siodmak tok doktorgrad i matematikk før forfatterkarrieren.

### Manusforfatter
Siodmak grunnla sammen med sin eldre bror Robert Siodmak og forleggeren Franz Wolfgang Koebner i 1924 magasinet *Das Magazin* hvor han hadde egne tekster på trykk, men publiserte også i andre magasiner; i aprilnummeret av *Scherl's Magazin* kom «Die Eier vom Tanganjika See» som i juli samme år kom i engelsk oversettelse som «The Eggs from Lake Tanganyika» i *[[Amazing Stories]]*.

Siodmak brukte inntektene fra sin første romanføljetong i magasinet *Woche* til å finansiere stumfilmen *[[Menschen am Sonntag]]*, en dokumentar-lignende krønike om livene til fire mennesker i Berlin før Hitler kom til makten. Siodmak skrev manus til filmen sammen med broren og Billy Wilder. Broren og Edgar G. Ulmer sto for regi. Eugen Schüfftan og Fred Zinnemann var fotografer på filmen. Begge brødrene Siodmak, Zinnemann, Wilder og Ulmer fikk senere karrierer i Hollywood - som manusforfatter for Curt Siodmaks vedkommende.

Curt Siodmak bestemte seg for å emigrere etter å ha hørt en antisemittisk tirade fra Joseph Goebbels i 1933. Han tjente til livets opphold som manusforfatter i Storbritannia og Frankrike. Han flyttet i 1937 til USA og ble naturalisert amerikaner i 1943.

## Norske oversettelser
* *F.P.1 antwortet nicht* (1931), oversatt av Gunnar Eckardt: *F.P.1 svarer ikke* (Damm, Oslo 1933)
* *Donovan's Brain* (1942), oversatt av Brede Svenneby: *Den frigjorte hjerne* (Nasjonalforlaget, Oslo 1953)
* *Donovan's Brain* (1942), oversatt av Helge Skolem: *Ondskapens makt* (Fredhøis Forlag 1983) ISBN 8204012160
* *Riders to the stars* (1954), oversatt av Einar Th. Schøning: *Rakettflyverne* (Romanforlaget, Oslo 1958)

## Referanser


## Eksterne lenker
*
St Dunstan’s-in-the-East

**St Dunstan-in-the-East** er en tidligere kirke mellom St Dunstan's Hill og Idol Lane i City of London. Den befinner seg halvveis mellom London Bridge og Tower of London. Kirken ble viet til Dunstan av Canterbury, som var erkebiskop av Canterbury. Tillegget *in-the-East* skyldes at det ligger en St Dunstan-in-the-West i Londons vestlige utkant.

## Historie
Kirken er opprinnelig fra om lag 1100. Et nytt sørskip tilkom i 1391 og kirken ble reparert i 1631. Kirken ble mer vesentlig utbedret og utvidet etter tegninger av Christopher Wren i 1668. Den ble i stor grad ødelagt under de tyske luftangrep på London under den annen verdenskrig. Ruinen og den tilgrensende kirkegården er siden 1971 pleiet som en park. Ruinen er kulturminnebeskyttet som bygning av klasse I den 4. januar 1950, og ligger i Eastcheap Conservation Area.

## Referanser


## Eksterne lenker

*Information on St Dunstan
*An engraving showing the medieval church and Sir Christopher Wren's spire.
St Swithin at London Stone

**St Swithin at London Stone** var en anglikansk kirke i City of London. Den stor på nordsiden av Cannon Street, mellon Salters' Hall Court og St Swithin's Lane, som løper mot nord fra Cannon Street til King William Street og tar sitt navn fra kirken.

Kirken var opprinnelig en katolsk middelalderkirke. Den er dedisert til St. Svithun, biskop av Winchester - navnetilføyelsen skyldes nærheten til London Stone (vis-à-vis Cannon Street).

Den ble ødelagt av bybrannen i London i 1666, men bygd opp på nytt etter Christopher Wrens tegninger. Den ble sterkt skadet under den tyske bombing av London under annen verdenskrig. De siste rester ble fjernet i 1962.

## Referanser
Fekting under Sommer-OL 2016

**Fekting under Sommer-OL 2016** fant sted mellom 6. august og 14. august 2016 på Olympic Training Center i Rio de Janeiro. Det ble konkurrert i 10 øvelser, fem for menn og fem for kvinner .

## Medaljeoversikt
### Medaljetabell
;Fargekode
 Vertsnasjon (Brasil)

### Menn

### Kvinner

## Referanser


## Litteratur
* 

## Eksterne lenker
* International Fencing Federation
* Rio 2016 - Medals Count (medaljevinnere)